Хоць па ўплыве на грамадскую свядомасць выяўленчае мастацтва саступае экрану, сцэне, слову ў папяровай і электроннай версіях, мастацкія музеі па ўсім свеце застаюцца, бадай, самымі прывабнымі турыстычнамі аб’ектамі. Гаворка — не толькі пра сусветна вядомыя скарбніцы мастацтва, дзе глядач загадзя настроены на нешта надзвычайнае. Сустрэча з невядомым (або вядомым толькі вузкаму колу прафесіяналаў) шэдэўрам у правінцыйным музеі можа ўразіць яшчэ больш менавіта сваёй нечаканасцю.